ছাঁট-কাটে অনন্যতা  হালফ্যাশনের চওড়া ঘের, চাপা মুহুরির সালোয়ার ছাড়াও চুড়িদার, ধুতি, পেশওয়ারি সালোয়ার পার্টিতে পরতে পারেন অনায়াসে। ভারী সিল্ক, এন্ডি  সুতির কাপড়ে চুড়িদার সালোয়ার বেশ ভালো হয়। আর বড় ঘেরের সালোয়ারের ভাঁজগুলো ভালো ফোটে জর্জেট, পাতলা সিল্ক কাপড়ে-পরামর্শ মায়া রহমানের। চলতি ফ্যাশনে ঢোলা সালোয়ারের সঙ্গে খুব চলছে খাটো কামিজে থ্রি-কোয়ার্টার হাতা। নতুন ধাঁচের আরেক ফ্যাশন চুড়িদার হাতার কামিজও ভালো লাগবে চুড়িদার সালোয়ারের সঙ্গে। হাইনেক, ভি-গলা, নৌকা ছাঁটের গলা (বোটনেক) কামিজে আনবে ভিন্ন মাত্রা। ওড়নাটি চওড়া হওয়াই ভালো।